Document ID: 32013D0534

PADOMES LĒMUMS 2013/534/KĀDP
(2013. gada 29. oktobris),
ar ko groza Lēmumu 2012/642/KĀDP par ierobežojošiem pasākumiem pret Baltkrieviju
EIROPAS SAVIENĪBAS PADOME,
ņemot vērā Līgumu par Eiropas Savienību un jo īpaši tā 29. pantu,
tā kā:
(1)
Padome 2012. gada 15. oktobrī pieņēma Lēmumu 2012/642/KĀDP (1), ar kuru paredzējaierobežojošus pasākumus pret Baltkrieviju. Minētie pasākumi ir piemērojami līdz 2013. gada 31. oktobrim.
(2)
Pamatojoties uz Lēmuma 2012/642/KĀDP pārskatīšanu, minētie ierobežojošie pasākumi būtu jāpagarina līdz 2014. gada 31. oktobrim.
(3)
Ņemot vērā, ka stāvoklis Baltkrievijā joprojām ir smags, Padome uzskata, ka to personu un vienību sarakstā, kurām piemēro Lēmumā 2012/642/KĀDP paredzētos ierobežojošos pasākumus, būtu jāiekļauj vēl trīs personas.
(4)
Padome arī uzskata, ka vairs nav iemesla dažas personas un vienības atstāt to personu un vienību sarakstā, kurām piemēro Lēmumā 2012/642/KĀDP paredzētos ierobežojošos pasākumus.
(5)
Turklāt būtu jāatjaunina informācija par dažām personām un vienībām, kas minētas Lēmuma 2012/642/KĀDP pielikumā.
(6)
Tādēļ Lēmums 2012/642/KĀDP būtu attiecīgi jāgroza,
IR PIEŅĒMUSI ŠO LĒMUMU.
1. pants
Lēmumu 2012/642/KĀDP ar šo groza šādi:
1)
Lēmuma 8. panta 2. punktu aizstāj ar šādu:
"2. Šo lēmumu piemēro līdz 2014. gada 31. oktobrim. To pastāvīgi pārskata. Attiecīgā gadījumā to var atjaunot vai grozīt, ja Padome uzskata, ka tā mērķi nav sasniegti."
2)
pielikumu aizstāj ar šā lēmuma pielikumā ietverto tekstu.
2. pants
Šis lēmums stājas spēkā dienā, kad to publicē Eiropas Savienības Oficiālajā Vēstnesī.
Briselē, 2013. gada 29. oktobrī

Labels: 18
5